၂၀၀၈မှာ လူတစ်ယောက်HIVကုသခံယူမှုအောင်မြင် ခဲ့တဲ့မယုံနိုင်စရာကိစ္စတစ်ခုဖြစ်ခဲ့တယ်
သန်း၇၀ကျော်သောHIV လူနာများထဲမှ ဒီဖြစ်ရပ်ဟာ တစ်ခုတည်းပဲရှိပါသေးတယ်
သူဘယ်လိုရောဂါပျောက်အောင် ကုသခဲ့မှန်း ကျနော်တို့သေချာမသိသေးပါဘူး။
ငှက်ဖျား၊ အသည်းရောင်အသားဝါ C ပိုးစတဲ့ ရောဂါများကိုပျောက်အောင်ကုသနိုင်ခဲ့ပေမယ့်
HIV ကိုဘာလို့ မကုနိုင်သေးတာလဲ?
အရင်ဆုံး HIV ပိုး ကူးစက်ခံရပုံနဲ့ AIDSရောဂါအဖြစ်သို့
ပြောင်းလဲသွားပုံကိုလေ့လာကြည့်လိုက်ရအောင်
HIVဟာ လူ့ကိုယ်ခန္ဓာမှထွက်တဲ့ အရည်များမှတစ်ဆင့် ကူးစက်ပါတယ်
အကာအကွယ်မဲ့လိင်ဆက်ဆံခြင်း၊ အသုံးပြုပြီးသော ဆေးထိုးအပ်များသုံးစွဲခြင်းမှ အဓိကကူးပါတယ်
ကံအားလျော်စွာ လေ၊ ရေနှင့် သာမာန် ထိတွေ့ခြင်းမှတစ်ဆင့် မကူးစက်နိုင်ပါဘူး။
ဘယ်အသက်အရွယ်၊ ဘယ်လူမျိုးမဆို ယောင်္ကျား မိန်းမတိုင်း
HIV ပိုးကူးစက်ခံရနိုင်ပါတယ်။
ခန္ဓာကိုယ်ထဲကိုHIVပိုးဝင်ရောက်လာတာနဲ့ ခုခံအားစနစ်မှဆဲလ်တွေကို ဖျက်ဆီးပါတော့တယ်
အထူးသဖြင့် ဘက်တီးရီးယားများနှင့်
မှိုရောဂါကူးစက်ခြင်းမှ ကာကွယ်ပေးတဲ့ အကူT cell များကို ပစ်မှတ်ထားဖျက်ဆီးပါတယ်။
HIV ပိုးဟာ Retrovirus ဖြစ်ပြီး
သူ့ရဲ့ဗီဇလက္ခဏာများကို ကူးစက်ခံဆဲလ်ရဲ့ မျိုးရိုးဗီဇစုထဲကို ထည့်လိုက်ခြင်းဖြင့်
ဆဲလ်ပွားခြင်းနှင့်အတူ ပိုးများပါပွားလာစေပါတယ်
HIV ကူးစက်ခံရခြင်းရဲ့ ပထမအဆင့်မှာတော့
ရောဂါပိုးဟာ T ဆဲလ်တွင်းမှာ ပွားများပြီး
ဆဲလ်တွေကိုပါ ဖျက်ဆီးပစ်တယ်
ဒီအဆင့်မှာ လူနာတွေကတုပ်ကွေးလို လက္ခဏာတွေကိုမကြာခဏ ခံစားရတတ်ပါတယ်
ဒါပေမယ့် သေစေလောက်သော အခြေအနေမျိုးမဟုတ်သေးပါဘူး
ကျန်းမာရေးအားဖြင့် လုံးဝကောင်းမွန်နေသည်ဟု အပေါ်ယံထင်ရသော်လည်း
လအနည်းငယ်မှ နှစ်ပေါင်းများစွာ ကြာလာတာနဲ့အမျှ
ဗိုင်းရပ်စ်ပိုးများ ဆက်ပွားများနေပြီး T ဆဲလ်များကို ဆက်လက်ဖျက်ဆီးပါတယ်
T ဆဲလ်အရေအတွက် ကျဆင်းလာတဲ့အခါ
ခန္ဓာကိုယ်ရဲ့ ခုခံအားစနစ်ကျဆင်းလာပြီး
အန္တရာယ်ကြီးမားတဲ့ ရောဂါပိုးကူးစက်မှုကို ထိန်းချုပ်ဖို့ ခက်ခဲလာပါတယ်
အဲဒီ့ အဆင့်ကို AIDS လို့ ခေါ်ကြတယ်
ရောဂါအဆင့်ဆင့်ကိုကုသတဲ့နေရာမှာ အစွမ်းထက်တဲ့ဆေးတွေရှိနေတာနဲ့
AIDS အဆင့်ရောက်တဲ့အထိ
T ဆဲလ်ပမာဏကျဆင်းမှုကို ကာကွယ်နိုင်တဲ့ဆေးတွေ ရှိလာတာဟာ
သတင်းကောင်းဖြစ်ပါတယ်
ARTဆေးကြောင့် HIVရှိတဲ့သူတွေဟာကျန်းမာစွာနဲ့
အချိန်ကြာကြာ အသက်ရှင်နိုင်ဖို့ မျှော်လင့်နိုင်ပြီး အခြားသူကို
ကူးစက်ခြင်းမှလည်းရာခိုင်နှုန်း အနည်းငယ်လျှော့ချနိုင်တယ်
အချိန်မီလုပ်သင့်တဲ့ အဓိက နှစ်ချက် ရှိပါတယ်
ပထမတစ်ချက်ကတော့ HIV ရှိတဲ့သူတွေဟာ ဘဝတစ်သက်လုံး
ဆေးသောက်ပြီး နေသွားရမယ်
အဲ့လို မပြုမူရင်တော့ အခြေအနေ ပြန်လည်ဆိုးသွားနိုင်တယ်
ဒါ့ကြောင့် ဒီဆေးတွေဟာ ဘယ်လိုအာနိသင်ရှိကြလဲ
အသုံးများတဲ့ဆေးဝါးအများစုဟာ ဗိုင်းရပ်စ်ရဲ့မျိုးရိုးဗီဇကူးယူခံရပြီး
ကာယကံရှင်ရဲ့ဆဲလ် DNA ထဲကို ထည့်သွင်းခြင်းမှ ကာကွယ်ပေးတယ်
တခြားဆေးများကတော့virusဖွံ့ဖြိုးခြင်းနဲ့ ပေါင်းစည်းမှုကိုတားပြီး
ခန္ဓာကိုယ်ထဲကဆဲလ်အသစ်တွေကို HIV က မတိုက်ခိုက်နိုင်အောင် လုပ်ပေးပါတယ်
ဒါပေမယ့် HIVပိုးဟာ ဆေးအာနိသင်မရောက်နိုင်တဲ့
ကျန်းမာတဲ့T ဆဲလ်တွေရဲ့ DNAထဲမှာ ပုန်းနေတတ်တယ်
T ဆဲလ်အများစုဟာ HIV ပိုး ကူးစက်ခံရပြီးတဲ့ ခဏအတွင်းမှာ သေပါတယ်
ဒါပေမယ့် ပမာဏအနည်းငယ်ကတော့
HIV ပိုးတွေ ထပ်ပွားများနိုင်တဲ့ အစွမ်းသတ္တိကို ထိန်းသိမ်းထားပြီး
နှစ်ပေါင်းများစွာ ငြိမ်နေတတ်ပါတယ်
ဒါကြောင့် ကူးစက်ခံရသူ ခန္ဓာကိုယ်မှ HIV ပိုး အားလုံးကို ချေမှုန်းနိုင်တဲ့တိုင်
T ဆဲလ်တချိုက ပြန်အသက်ဝင်ပြီး ပိုးကို ထပ်မံပြန့်ပွားစေနိုင်တယ်
နောက်တစ်ခုသိထားရမှာကတော့ကမ္ဘာပေါ်က လူသားတိုင်းဟာ ရောဂါကုထုံးတွေကို
လက်လှမ်းမမီသေးပါဘူး
ကမ္ဘာ့HIVလူနာ ၇၀ရာခိုင်နှုန်းရှိတဲ့ Sub-Saharan အာဖရိကမှာ
၂၀၁၂တုန်းကဆိုရင် ပိုးရှိလူနာ၃ယောက်မှာ ၁ယောက်ပဲ ART ဆေးကို သုံးခွင့်ရခဲ့တယ်
ဒီပြဿနာအတွက် လွယ်ကူတဲ့ အဖြေတော့ မရှိသေးပါဘူး
နိုင်ငံရေး၊ စီးပွားရေး၊ ယဉ်ကျေးမှုတွေဟာ
ထိရောက်တဲ့ ကာကွယ်ကုသမှုပေးဖို့ အခက်အခဲအတားအဆီးဖြစ်စေပါတယ်
U.S.မှာတောင် HIVဟာ နှစ်စဉ် လူ၁သောင်းကျော်ရဲ့ အသက်ကိုဆုံးရှုံးစေတယ်
ဒါပေမယ့်လည်း မျှော်လင့်ချက် ကြီးကြီးမားမား ရှိပါသေးတယ်
သုတေသီတွေရဲ့ကြိုးပမ်းမှုကြောင့်လုံးဝ ပျောက်ကင်းအောင်ကုသဖို့ပိုနီးစပ်လာပါတယ်
တွေ့ရှိချက်တွေထဲက တစ်ခုကတော့
ဆေးကိုအသုံးပြုပြီး HIVမျိုးရိုးဗီဇပါဝင်တဲ့ ဆဲလ်တွေကို လှုံ့ဆော်ပေးတယ်
ပြီးတော့ အဲ့ဒီဆဲလ်တွေကို ဖျက်ဆီးပြီး virus အပေါ် လက်ရှိဆေးတွေရဲ့
အာနိသင် သက်ရောက်အောင် လုပ်ပေးလိုက်တယ်
နောက်ထပ်တွေ့ရှိချက်တခုကတော့ ဗီဇပြုပြင်နည်းနဲ့
ဆဲလ်ထဲက HIV DNAကို ဖြတ်ထုတ်လိုက်တာပါ
သန်း၇၀မှာ တစ်ဦးသာကုသနိုင်တာက မပြောပလောက်ဖူးလို့ ထင်ရပေမယ့်
လုံးဝမကုသနိုင်တာထက်စာရင် တဦးကိုကုသနိုင်တာက အောင်မြင်မှုတစ်ခုပါ
အခုအချိန်မှာ HIV ကို ကုသဖို့ အလားအလာရှိလာခြင်းက
ရောဂါကို အမြစ်ပြတ်တိုက်ထုတ်နိုင်မယ့် လမ်းစပဲ ဖြစ်ပါတယ်